《铁棋亭》
明代·杜显鋆

豆积古仙洞，仄径何崔嵬。上有铁棋局，斑剥弃莓苔。

搆亭相拂拭，贤侯意悠哉。春风复秋月，我常此徘徊。

烹茶爇山叶，寻句索松煤。当轩碧空净，眼界豁然开。

城市依山麓，河流环涧隈。石枰作筵席，放豪时举杯。

坐听铁马响，心清涤尘埃。髣髴八仙至，飘飘会蓬莱。

不觉瞑然醉，归已玉山隤。

作者简介：明苏州府长洲人，字公序。少从昆山张和学。景泰五年进士。曾任攸县知县，旋罢。负逸才，仕不得志，放情诗酒，往来江湖间。自称西湖醉老，尝过赤壁题诗，人称“杜赤壁”。有《楚游江浙歌风集》。